Erling Hansen (Bjugn)

Erling Hansen (1903–1974) var gårdbruker, notbruk-eier og lokalpolitiker i tidligere Bjugn kommune i Trøndelag. I årene 1941–1945 var han NS-oppnevnt ordfører i Bjugn kommune.

Han vokste opp på gården Mebostad på nordsiden av Bjugnfjorden, og gikk på Skjetlein landbruksskole i ungdommen. I 1930 kjøpte han og broren Jakob sammen farsgården Mebostad og farfarens gård Stuanes på sørsiden av Bjugnfjorden. I 1959 ble Erling eneeier på Stuanes. Han var i 1946 den største skatteyteren i Bjugn.

Før krigen var han varaordfører, og formann i fattigstyret, og han var også styreformann i Bjugn Sparekasse. Faren Størk Hansen og farfaren Jacob H. Stuenæs hadde begge vært ordførere i Bjugn.

Referanser 

Ordførere i Bjugn
NS-ordførere i Sør-Trøndelag